Diari Oficial de la Generalitat Valenciana


Sumari del DOGV 9647, del 25-07-2023 (2023/7941)

RESOLUCIÓ d'1 de juny de 2023, del secretari autonòmic d'Educació i Formació Professional, per la qual es concedeix una subvenció per al manteniment amb fons públics dels centres docents de titularitat de l'Ajuntament de València detallats a l'annex.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7941


Data del document
:   01-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ d'1 de juny de 2023, del secretari autonòmic d'Educació i Formació Professional, per la qual es concedeix una subvenció per al manteniment amb fons públics dels centres docents de titularitat de l'Ajuntament de València detallats a l'annex. [2023/7941]  
La disposició addicional segona de la Llei orgànica 8/1985, de 3 de juliol, reguladora del dret a l'educació (BOE núm. 159, de 4 de juliol), estableix com a principi el de la cooperació entre les corporacions locals i l'Administració educativa en el manteniment de centres públics docents, en relació amb estableix l'article 13 del Reial decret 2274/1993, de 22 de desembre, de cooperació de les corporacions locals amb el Ministeri d'Educació i Ciència (BOE de 22 de gener de 1994), i l'article 57.1 i 2 de la Llei 7/1985, de 2 d'abril, reguladora de les bases locals de règim local, i sent que no s'han modificat les necessitats d'escolarització que són el motiu de la concessió de l'ajuda.  
  
D'acord amb el que estableix la disposició addicional setena del Reglament de normes bàsiques sobre concerts educatius, aprovat pel Reial decret 2377/1985, de 18 de desembre (BOE de 27 de desembre, núm. 310), el manteniment dels centres docents els titulars dels quals siguen corporacions locals s'efectuarà mitjançant la subscripció dels convenis corresponents amb l'administració educativa competent, la qual cosa en relació amb l'article 168 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que estableix que la concessió de les subvencions de caràcter nominatiu es formalitzarà mitjançant resolució de la persona titular del departament responsable de la gestió de l'ajuda, i que aquesta tindran el caràcter de bases reguladores de la subvenció fan necessària la present resolució.  
Que aquesta ajuda pública, de conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de la notificació a la Comissió Europea perquè no se li pot aplicar l'article 107, apartat 1, del Tractat de funcionament de la Unió Europea en la mesura que no afecta els intercanvis comercials entre els estats membres.  
La competència per a dictar la present resolució l'ostenta el secretari autonòmic d'Educació i Formació Professional, per delegació, conforme a l'article primer de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, “les resolucions de concessió de subvencions de forma directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.”  
Per tot això, vista la proposta director general de Centres Docents, de conformitat amb aquesta, d'acord amb tot el que s'ha dit anteriorment, resolc:  
  
Primer  
Concedir aquesta subvenció, que s'empara en l'article 22.2.a de la Llei 38/2003, de 17 de novembre, general de subvencions (BOE núm. 276, de 18 de novembre de 2003), i en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que podran concedir-se de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals [...] La concessió de les subvencions previstes nominativament en la llei de pressupostos de la Generalitat es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda o mitjançant conveni.  
A aquest efecte, la Conselleria d'Educació, Cultura i Esport acorda l'assignació de fons públics a l'Ajuntament de València per a sufragar les despeses ordinàries dels centres docents que s'assenyalen en l'annex d'aquesta resolució.  
D'acord amb el que estableix la Llei 9/2022, de 30 de desembre, de Pressupostos de la Generalitat per a l'exercici 2023 (DOGV núm. 9502 / 31.12.2022), l'aportació de fons públics ascendirà a un total de dos milions tres-cents huitanta-nou mil quatre-cents cinquanta euros (2.389.450 €), que se satisfaran a càrrec de l'aplicació pressupostària 49.97.22.638.80.5, codi de línia S6012000.  
  
Segon  
L'objecte d'aquesta subvenció és el manteniment amb fons públics dels centres docents públics de titularitat de l'Ajuntament de València a què fa referència l'annex que l'acompanya, amb la composició i la ubicació dels quals es detalla.  
L'Ajuntament se sotmet a les normes que s'estableixen en els capítols I, II, III i IV del títol V de la Llei orgànica 2/2006, de 3 maig, d'educació (BOE de 4 de maig, núm. 106), i assumeix les obligacions que es deriven d'aquesta resolució en els termes que preveuen la llei esmentada, la Llei orgànica 8/1985, de 3 de juliol, reguladora del dret a l'educació, i el Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, sempre que no contradiga la llei esmentada, i altres normes de desplegament que se li apliquen.  
  
Tercer  
Respecte a la justificació de les quantitats que s'hagen d'abonar a l'Ajuntament de València, s'efectuarà de la manera següent:  
a) En el termini màxim de quinze dies hàbils des de l'endemà de la notificació d'aquesta resolució, l'Ajuntament de València justificarà, davant de la Direcció General de Centres Docents, les despeses generades des de l'1 de setembre de l'exercici de 2022, inici del curs escolar 2022-2023, i a partir del mes de gener de 2023 fins al mes anterior a la dita notificació.  
b) La resta de justificacions fins al 31 d'agost de l'any 2023 poden tindre una periodicitat mensual i es podran presentar fins al 20 de desembre de 2023.  
L'Ajuntament de València haurà de seguir les instruccions complementàries que, en matèria de justificació de la subvenció concedida, puga emetre la Direcció General de Centres Docents a fi d'agilitar l'elaboració de les propostes de pagament.  
Es podran efectuar diversos pagaments per l'import de les justificacions a mesura que es vagen aportant, en el termini d'un mes des de la comprovació de la documentació justificativa, o un pagament únic final, per la totalitat de l'import, sempre que no supere el que s'estableix en el resolc primer d'aquesta resolució.  
  
Quart  
La justificació que ha de presentar l'Ajuntament de València en cadascun dels períodes esmentats ha de contindre la documentació següent:  
a) Certificat de la intervenció de la corporació referit als salaris bruts meritats pel professorat dels centres en el període corresponent, que s'acompanyarà d'una còpia de les ordres de pagament respectives.  
  
b) Certificat de la intervenció de la corporació relatiu a les cotitzacions a la Seguretat Social del professorat dels centres en el període corresponent, que s'acompanyarà d'una còpia de les ordres de pagament respectives.  
c) Certificat de la intervenció de la corporació de les despeses de funcionament o de manteniment dels centres en el període corresponent, i també de les despeses de personal d'administració i serveis o de personal complementari dels centres.  
  
Cinqué  
De conformitat amb el que preveu la Llei 38/2003, de 17 de novembre, general de subvencions (BOE de 18 de novembre de 2003), en relació amb el que es preceptua en l'article 172 de la Llei 1/2015, de 6 de febrer (BOE de 26 de febrer de 2015 i DOCV de 12 de febrer de 2015), l'Ajuntament de València se sotmet al compliment de totes les obligacions establides en l'article 14, i haurà de reintegrar les quantitats percebudes i l'exigència d'interessos de demora en els casos previstos en l'article 37.  
  
Sisé  
L'Ajuntament de València es responsabilitza, així mateix, de fer constar en un lloc visible dels centres que són finançats amb fons de la Generalitat (Conselleria d'Educació, Cultura i Esport).  
  
Seté  
L' Ajuntament de València, com a titular dels centres, està obligat a impartir gratuïtament els ensenyaments objecte de la resolució i a efectuar les activitats complementàries i de serveis que, si correspon, es duen a terme, segons el que estableix l'article 51 de la Llei orgànica 8/1985, de 3 de juliol, reguladora del dret a l'educació; el Reial Decret 1694/1995, de 20 d'octubre (BOE d'1 de desembre, núm. 287), que regula les activitats escolars complementàries, les activitats extraescolars i els serveis complementaris dels centres concertats, i la corresponent normativa de desplegament.  
  
Huité  
Minoració, anul·lació i reintegrament de les subvencions.  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Conselleria d'Educació, Cultura i Esport es reserva el dret a realitzar quantes inspeccions tècniques i administratives es consideren necessàries a fi de confirmar la correcta execució de l'actuació subvencionada.  
  
Nové  
L'Ajuntament de València, com a titular dels centres de referència, i la Conselleria d'Educació, Cultura i Esport col·laboraran en l'escolarització i el compliment de les normes d'admissió d'alumnat a què es refereix l'article 84 de la Llei orgànica 2/2006, de 3 de maig, d'educació.  
  
  
Desé  
La provisió de vacants de professorat dels centres en què es produïsquen s'efectuarà pel procediment general establit per a l'accés del personal funcionari de l'Ajuntament i s'haurà de comunicar a la Direcció Territorial d'Educació, Cultura i Esport de València, en el termini de deu dies des que les vacants esmentades es cobrisquen. El professorat haurà de posseir la titulació necessària per a impartir els ensenyaments corresponents, de conformitat amb el que disposa el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària.  
  
  
Onzé  
Es prorroga l'autorització provisional de l'Educació Especial, suport a la integració, amb el nombre d'unitats finançades. L'Ajuntament de València està obligat a tindre en funcionament el nombre total d'unitats escolars que es detallen en l'annex per a cadascun dels centres docents.  
  
Dotzé  
Com a requisit previ per al pagament de la subvenció, l'Ajuntament de València haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable.  
  
Tretzé  
Aquestes subvencions es regiran, a més de pel que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Catorzé  
D'acord amb el que estableix l'article 65 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, aquesta ajuda serà compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que la suma d'aquestes no supere el cost de l'activitat subvencionada.  
  
Quinzé  
Per a la comprovació material de la realització efectiva de l'activitat, l'existència de la condició o el compliment de la finalitat, s'estableix el pla de control en els termes establits en l'article. 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. El tipus de control a realitzar serà administratiu, basat en la documentació aportada per cada entitat o persona física juntament amb la seua sol·licitud i, posteriorment, com a justificació de la subvenció que sol·licita. A tal fi, se supervisarà tota la documentació exigida en aquesta resolució, i es requerirà, si escau, l'aportació de tots aquells documents complementaris que resulten precisos per a comprovar, verificar i aclarir tots els extrems que així ho exigisquen.  
  
Setzé  
Protecció de dades personals.   
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l`RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46024 València. Correu electrònic:  
mjpakjrxccbjbjroghfqahbx@jap.oq.  
b) Delegació de Protecció de Dades de la Generalitat. Passeig de l'Albereda, 16. 46436 València. Correu electrònic: dih@cyf.wa.   
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l`RGPD (l'interès públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970 .  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
  
Desseté  
La present resolució produirà efectes des de l'endemà de la seua notificació i tindrà vigència per a l'any 2023.   
Així mateix aquesta resolució serà objecte de publicació en el Diari Oficial de la Generalitat Valenciana.   
De conformitat amb el que s'estableix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició s'haurà d'interposar davant de la consellera d'Educació, Cultura i Esport en el termini d'un mes a comptar des de l'endemà de la notificació d'aquesta resolució.  
  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificació d'aquesta resolució.  
  
València, 1 de juny de 2023.- El secretari autonòmic dŽEducació i Formació Professional (p. d. R13.04.2022; DOGV 9328, de 29.04.2022): Miguel Soler Gracia.  
  
  
ANNEX  
  
Denominació: BENIMACLET  
Número de codi: 47425032  
Domicili: c/ Arquitecte Arnau, s/n  
Municipi: València  
1) Composició resultant:  
Nivell educatiu  
Educació Preescolar / Infantil, 6 unitats (150 llocs escolars).  
Educació Primària, 12 unitats (300 llocs escolars).  
2) Finançament:  
Nivell educatiu  
Educació Preescolar / Infantil, 6 unitats.  
Educació Primària, 12 unitats.  
Educació Especial, suport a la integració, 2 unitats.  
  
Denominació: FERNANDO DE LOS RÍOS  
Número de codi: 74451674  
Domicili: c/ Enginyer Joaquim Benlloch, 31-35  
Municipi: València  
1) Composició resultant:  
Nivell educatiu  
Educació Preescolar / Infantil, 3 unitats (75 llocs escolars).  
Educació Primària, 6 unitats (150 llocs escolars).  
2) Finançament:  
Nivell educatiu  
Educació Preescolar / Infantil, 3 unitats.  
Educació Primària, 6 unitats.  
Educació Especial, suport a la integració, 1 unitat.  
  
Denominació: PROFESSOR SANTIAGO GRISOLÍA  
Número de codi: 68863030  
Domicili: c/ Ramón de Campoamor, 89  
Municipi: València  
1) Composició resultant:  
Nivell educatiu  
Educació Preescolar / Infantil, 6 unitats (150 llocs escolars).  
Educació Primària, 12 unitats (300 llocs escolars).  
2) Finançament:  
Nivell educatiu  
Educació Preescolar / Infantil, 6 unitats.  
Educació Primària,12 unitats.  
Educació Especial, suport a la integració, 2 unitats.